شەفەق نیوز/ سەرچەوەیگ ئەمنی، ئمڕوو چوارشەممە، خەوەردا لە
بڵاوبوین ماشینەیل سەربازی هێزەیل حەشد شەعبی لە ناو ناوچەی خەزرا لە بەغداد پایتەخت،
لە پشت ناکۆکی و ئاڵۆزیەیلیگ لە دویای دەسگیرکردن سەرکردەیگ لە حەشد.
سەرچەوەگە ئەرا ئاژانس شەفەق نیوز وت: ماشینەیل سەربازی هێزەیل
حەشد شەعبی لەناو مەیدان موقاتل لەناوچەی خەزرا بڵاو بوین.
وتیش: ئەندامەیل حەشد تەیمان دەورگرد مەیدان موقاتل لەناو
ناوچەی خەزرا رمانن، تا وێنەی سەرکردەیل حەشد شەعبی نشان بیەن، جوور لەناویان ئەبو
مەهدی موهەندس بوی.
ئەو وێنەیلە لەناو مەیدانەگە هەڵوەسین، باوجی ئەمانەت بەغداد
چواردەور مەیدانەگە وە تەیماتیگ لە سەنگە کۆنکەریتیەیل بیەن.
